Kävelykierroksella tutustutaan Kurkilahden rantojen muutokseen 1700-luvun lopulta tähän päivään. Miten autiosta kurkien levähdyspaikasta on muodostunut osa vireää Mäntyharjun keskustaa. Miten siihen on vaikuttanut Axel Kyander ja mikä merkitys kehitykseen on Kiepinsalmella ja mitkä ovat olleet Mäntyharjun kehityksen menestystekijöitä. Nämä ja paljon muuta mielenkiintoista tulet kuuleman kierroksen aikana, johon kuuluu myös vierailu asemarakennuksessa. Kierros alkaa alkuvuodesta käytöstä pois jääneen kunnantalon edustalta (Asematie 3) ja päättyy entiselle kenkätehtaalle (Pyhävedentie 22). Kierros tehdään kävellen ja se kestää noin 75 minuuttia. Osallistuminen on maksuton. Kierroksen vetäjänä toimii viime vuoden lokakuussa toteutettujen kierrosten tapaan alueen historiaan perehtynyt Markku Sohlman. Kierrokset toteutuvat seuraavasti: Su 26.10.2025 klo 15.00 Ti 28.10.2025 klo 17.00 Tapahtuma on osa Euroopan kulttuuriympäristöpäiviä. Kulttuuriympäristöpäivät, European Heritage Days on Euroopan laajimpia yleisötapahtumien kokonaisuuksia. Vuositeemat nostavat valokeilaan kulttuuriperinnön eri puolia. Vuotta 2025 vietetään teemalla Rakennettu perintömme. Kulttuuriperintöä esitteleviin tapahtumiin osallistuu vuosittain miljoonia ihmisiä.
Kävelykierroksella tutustutaan Kurkilahden rantojen muutokseen 1700-luvun lopulta tähän päivään.